LUNGLEIAH SAMPOORNATA ABHIYAN HAWNNA HUN HMAN A NI,"1077/2024-2025 LUNGLEI; the 5th, July, 2024 : Vawiin chawhma khan Circuit House Conference Hall, Lunglei-ah Niti  Aayog hnuaia Lungsen Aspirational Block Programme Saturation Drive  'Sampoornata Abhiyan' hawnna hun hman a ni. He hun hi Pi Ramdinliani, IAS, Deputy Commissioner chuan a hmanpui. Programme hi Pi Rochuangkimi, Addl. Deputy Commissioner Lunglei in a kaihruai a ni. Bawrhsap Pi Ramdinliani chuan Central Sorkar hnuaia Niti Aayog chuan India ram pum-ah  dawmkan ngai district Aspirational District 112 leh  dawmkan ngai block Aspirational Block thlanchhuah a ni.  Mizoramah District leh Block hnufual bik dawmkan ngai tehfung hrang hrang a teh a, thlanchhuah zingah Mamit chu Aspirational District-ah thlan niin; Aspirational Block-ah Mamit District atangin Reiek Block, Saitual District atangin Ngopa leh  Lunglei District atang Lungsen  Block te chu thlan an ni a. Lungsen  Block chu nasa leh zuala Department hrang hrang ten tan an lak ngaihna bik alo ni ta a ni. Aspirational Block tan chuan Block Development tragedy siam  a ni a, tuna focus deuh chu Health, Nutrition, School Education, Agriculture, Social Development (Basic Infrastructure) a ni. Deparment hrang hrang ten kan kaldan thin  ang lo deuh a  kalpui a ngai niin, Line Department hrang hrang te lungrual taka kan thawhho a ngaih thu a sawi. Sampoornata Abhiyan anih angin kan hmalakna hrang hrangah te  hmaih nei miah lova kan tuam chhuah a ngai a, chuvangin thapui thawha beihpui thlak a ngaih thu a sawi bawk a ni. He hun-ah hian Line Department  panga  ICDS, MzSRLM, Health & Family Welfare, Agriculture leh School Education atangin report ngaihthlak niin; an hmalakna leh hmachhawp bakah harsatna thenkhat inkalpawhna  leh internet that tawklo na te an sawi bawk a ni. Vawiin hun hmanna-ah hian Sampoornata Abhiyan Pledge (thutiam) lak a ni a, short video  thlir ho a ni bawk.  Sampoornata Abhiyan hi thla thum chhung kalpui tur a ni. Attachment Loading attachment...",Dated: 5 th Jul 24 2:52 PM,https://dipr.mizoram.gov.in/post/lungleiah-sampoornata-abhiyan-hawnna-hun-hman-a-ni